3. ลักษณะการประกอบธุรกิจ

3.1 ประวัติความเป็นมา

บริษัท สัมมากร จำกัด (มหาชน) ก่อตั้งมาตั้งแต่ปี พ.ศ. 2513 จวบจนปัจจุบันเป็นเวลา 43 ปี
ดำเนินธุรกิจพัฒนาอสังหาริมทรัพย์ประเภทจำหน่าย ตั้งแต่ปี พ.ศ. 2517
ส่วนใหญ่เป็นบ้านเดี่ยวพร้อมที่ดิน โดยจนถึงปัจจุบัน ได้ส่งมอบบ้านแก่ผู้ซื้อแล้วกว่า 8,000 หน่วย
นอกจากนี้ตั้งแต่ปี พ.ศ. 2549 บริษัทฯได้ร่วมทุนในการดำเนินธุรกิจอสังหาริมทรัพย์ประเภทให้เช่า
ได้แก่ ศูนย์การค้าเพียวเพลส (Pure Place Community Mall)
ซึ่งมีที่ตั้งอยู่หน้าโครงการบ้านสัมมากรรังสิตคลองสอง บางกะปิ และราชพฤกษ์
อันนำมาซึ่งการสร้างเครือข่ายชุมชนให้มีความสะดวกสบายในการพักอาศัย
และสร้างมูลค่าเพิ่มแก่ทรัพย์สินที่ลูกค้าได้ซื้อและครอบครองไว้ สมกับปณิธานของบริษัทฯที่ว่า
“เราไม่เพียงสร้างบ้าน แต่เราสร้างสังคม”
อีกทั้งยังเป็นการสร้างรายได้ในระยะยาวให้มีความผันผวนน้อยลงรวมทั้งส่งเสริมทางการขายบ้านจัดสรรของบริษัทฯอีกทางหนึ่งด้วย

3.2 การเปลี่ยนแปลงและพัฒนาการที่สำคัญ

พ.ศ.2549 เดือนพฤษภาคมบริษัทฯได้ร่วมกับ บริษัท ระยองเพียวริฟายเออร์ จำกัด (มหาชน) หรือ
(RPC) จัดตั้งบริษัท เพียวสัมมากร ดีเวลลอปเม้นท์ จำกัด หรือ (PSDC) ด้วยทุนจดทะเบียน 50
ล้านบาท เพื่อประกอบธุรกิจพัฒนาอสังหาริมทรัพย์และที่ดินโดยบริษัทฯถือหุ้นในอัตราร้อยละ 49

พ.ศ.2550 เมื่อวันที่ 8 มิถุนายน 2550 บริษัท เพียวสัมมากร ดีเวลลอปเม้นท์ จำกัด
เปิดศูนย์การค้าเพียวเพลส บนถนนรังสิต-คลอง 2

พ.ศ.2552 เดือนกุมภาพันธ์ 2552 บริษัท เพียวสัมมากร ดีเวลลอปเม้นท์ จำกัด
ได้เพิ่มทุนจดทะเบียนอีก 175 ล้านบาทเป็น 225 ล้านบาท

พ.ศ.2554 เมื่อเดือนสิงหาคม 2554 บริษัท เพียวสัมมากร จำกัด (มหาชน) (PSDC)
ได้เพิ่มทุนจดทะเบียนจาก 225 ล้านบาท เป็น 260 ล้านบาท โดยที่ประชุมคณะกรรมการ
บมจ.ระยองเพียวฯ มีมติไม่เพิ่มเงินลงทุนครั้งนี้
ส่งผลให้บริษัทฯมีสัดส่วนการถือหุ้นในบริษัทร่วมทุนเพิ่มขึ้นจากเดิมร้อยละ 49 เป็นร้อยละ 55.87

พ.ศ.2555 เมื่อวันที่ 12 ธันวาคม 2555 มีการเปลี่ยนแปลงกรรมการบริษัท คือ นายสมศักดิ์
เขมะรังษี ได้ลาออกจากการเป็นกรรมการ และได้แต่งตั้งให้นายสัจจา เจนธรรมนุกูล
เป็นกรรมการ มีผลตั้งแต่ 12 ธันวาคม 2555 ซึ่งดำรงตำแหน่งได้เท่าวาระที่กรรมการเดิมเหลืออยู่
และเป็นกรรมการผู้มีอำนาจลงนาม ด้วย

เดือนพฤศจิกายน 2555 คณะกรรมการบริษัทมีมติอนุมัติการจัดสรรหุ้นสามัญเพิ่มทุน 200 ล้านหุ้น
มูลค่าที่ตราไว้หุ้นละ 1 บาท
โดยจัดสรรให้แก่ผู้ถือหุ้นเดิมของบริษัทฯตามสัดส่วนจำนวนหุ้นที่ผู้ถือหุ้นแต่ละราย ถืออยู่ (Rights
Offering)ในอัตราส่วน 3 : 1 (หุ้นเดิม:หุ้นใหม่) ไม่เกิน150 ล้านหุ้น
และจัดสรรให้บุคคลในวงจำกัด (Private Placement) ไม่เกิน 50 ล้านหุ้น
เพื่อรองรับการขยายโครงการ

เดือนธันวาคม 2555 ที่ประชุมวิสามัญผู้ถือหุ้น ครั้งที่ 1/2555 เมื่อวันที่ 13 ธันวาคม 2555
มีมติอนุมัติการจัดสรรหุ้นสามัญเพิ่มทุนตามที่เสนอ

  จดทะเบียน 200 ล้านบาท แบ่งเป็นหุ้นสามัญ มูลค่าหุ้นละ 1 บาท รวมเป็นทุนจดทะเบียน 650
  ล้านบาท เมื่อวันที่ 25 ธันวาคม 2555

พ.ศ.2556 เมื่อวันที่ 25 มกราคม 2556 จดทะเบียนเปลี่ยนแปลงทุนชำระจาก 450,000,000
บาท แบ่งออกเป็นหุ้นสามัญ จำนวน 589,410,340 หุ้น มูลค่าหุ้นที่ตราไว้หุ้นละ 1 บาท
และเมื่อวันที่ 28 มกราคม 2556 นำหุ้นเพิ่มทุนเข้าซื้อขายในตลาดฯ

พ.ศ.2556 เมื่อวันที่ 16 กุมภาพันธ์ 2556 เปิดโครงการฟลอร่า ดิวิน่า ถนน 345

3.3 ภาพรวมการประกอบธุรกิจของกลุ่มบริษัท

บริษัท สัมมากร จำกัด (มหาชน)

  โครงสร้างรายได้หลักของบริษัทฯยังคงมาจากการจำหน่ายอสังหาริมทรัพย์ โดยในปี พ.ศ. 2555
  บริษัทฯยังคงมุ่งเน้นพัฒนาโครงการที่พักอาศัยเพื่อจำหน่ายในแนวราบประเภทบ้านเดี่ยวทั้งสิ้น
  ซึ่งเป็นการพัฒนาโครงการในเฟสต่อเนื่องจากโครงการเดิมที่ได้ดำเนินการไว้แล้วจำนวน 9
  โครงการ ได้แก่ อควา ดิวินา-ถนนรามคำแหง 94, รามคำแหง-ถนนรามคำแหง 162 มีนบุรี 1
  มีนบุรี 2 นิมิตใหม่ รังสิตคลอง 2 รังสิตคลอง 7 ราชพฤกษ์ นครอินทร์
  และเพิ่งเปิดโครงการใหม่อีก 1 โครงการเมื่อต้นปี 2556 ได้แก่ ฟลอร่า ดิวินา ถนน
  345-ราชพฤกษ์

บริษัทร่วม และบริษัทย่อย

บริษัท เพียวสัมมากร ดีเวลลอปเม้นท์ จำกัด

จัดตั้งขึ้นเมื่อวันที่ 25 พฤษภาคม 2549
มีวัตถุประสงค์เพื่อประกอบธุรกิจพัฒนาอสังหาริมทรัพย์และที่ดิน ในรูปแบบที่มีรายได้จากการให้เช่า
อาทิเช่น ศูนย์การค้า อาคารสำนักงาน อพาร์ทเม้นท์ หรือ โรงแรมฯลฯ
โดยบริษัทฯถือหุ้นอยู่ในอัตราร้อยละ 49 ร่วมกับบริษัท ระยองเพียวริฟายเออร์ (RPC)
ซึ่งถือหุ้นในอัตราร้อยละ 51 ด้วยทุนจดทะเบียน 50 ล้านบาท แบ่งเป็นหุ้นสามัญ 500,000 หุ้น
มูลค่าหุ้นละ 100 บาท และเมื่อ 24 กุมภาพันธ์ 2552 ได้เพิ่มทุน 175 ล้านบาท
รวมเป็นทุนจดทะเบียนชำระแล้ว 225 ล้านบาท และเมื่อวันที่ 23 สิงหาคม 2554
ได้เพิ่มทุนจดทะเบียนอีก 35 ล้านบาท เป็นทุนจดทะเบียนชำระแล้ว 260 ล้านบาท ซึ่ง RPC
ไม่ลงทุนเพิ่มในหุ้นเพิ่มทุนดังกล่าว ส่งผล

ให้สัดส่วนการถือหุ้นใน PSDC ของบริษัทฯเพิ่มขึ้นจากเดิมร้อยละ 49 เป็นร้อยละ 55.87
และได้ดำเนินการการก่อสร้างและพัฒนาศูนย์การค้า ภายใต้ชื่อโครงการ “เพียวเพลส”
ขึ้นแห่งแรกบนถนนรังสิตคลอง 2 เปิดดำเนินการเมื่อวันที่ 8 มิถุนายน 2550
โครงการที่สองบริเวณถนนรามคำแหง 110 เป็นศูนย์การค้ารูปแบบใหม่ทันสมัย ภายใต้แนวคิด
“ชีวิตทันสมัย ใกล้บ้าน” โดยใช้ชื่อ “Pure Place Lifestyle Mall” และโครงการเพียวเพลส
ราชพฤกษ์ เปิดดำเนินการเมื่อวันที่ 12 พฤษภาคม 2555

บริษัท เอ็นชัวร์โฮม จำกัด

จัดตั้งขึ้นเมื่อวันที่ 30 มีนาคม 2554
มีวัตถุประสงค์เพื่อจัดตั้งตัวแทนจำหน่ายบ้านมือสองในตลาดอสังหาริมทรัพย์ฯ ด้วยทุนจดทะเบียน 2
ล้านบาท โดยบริษัทฯเข้าร่วมทุนในอัตราร้อยละ 20 จำนวน 40,0000 หุ้น ราคาหุ้นละ 10 บาท
จำนวนเงิน 400,000 บาท

  26 ธันวาคม 2555 ที่ประชุมกรรมการบริษัท เอ็นชัวร์โฮม จำกัด มีมติเลิกกิจการ
  เงินลงทุนเฉพาะของบริษัทฯ จำนวน 400,0000 บาท อยู่ในระหว่างการชำระบัญชี

บริษัท โปรคิวบ์ เวนเจอร์ จำกัด

จัดตั้งขึ้นเมื่อวันที่ 21 พฤษภาคม 2555 มีวัตถุประสงค์เพื่อบริหารงานก่อสร้าง ด้วยทุนจดทะเบียน 2
ล้านบาท แบ่งเป็นหุ้นสามัญ 200,000 หุ้น มูลค่าหุ้นละ 10 บาท เรียกชำระแล้ว 500,000 บาท
(ร้อยละ25) โดยบริษัทฯลงทุนร้อยละ 100

[] โครงสร้างการถือหุ้นของกลุ่มบริษัท

3.  นโยบายการดำเนินธุรกิจ

  บริษัทฯมีนโยบายในการดำเนินธุรกิจพัฒนาอสังหาริมทรัพย์ประเภทจำหน่ายอย่างต่อเนื่อง โดยในปี
  พ.ศ. 2555 ที่ผ่านมายังคงอยู่ในเขตกรุงเทพมหานครและปริมณฑล ได้แก่
  จังหวัดปทุมธานีและจังหวัดนนทบุรี โดยมีเป้าหมายและนโยบายหลัก ๆ ดังนี้ :-

1.  มุ่งเน้นพัฒนาสินค้าประเภทบ้านเดี่ยวพร้อมที่ดิน ในเฟสต่อเนื่องของโครงการเดิม
    ซึ่งบริษัทฯมีความถนัด ทั้งในส่วนของตลาดและการพัฒนาสินค้า
    โดยการออกแบบบ้านใหม่ให้สอดคล้องกับความต้องการของผู้บริโภคกลุ่มเป้าหมาย

2.  พัฒนาปรับปรุงสาธารณูปโภค และบริการสาธารณะ ให้อยู่ในสภาพที่เหมาะสมกับการใช้งาน
    เมื่อดูแลรักษาครบกำหนดตามโครงการและวิธีการจัดสรรแล้ว
    บริษัทฯมีนโยบายในการจัดตั้งนิติบุคคลบ้านจัดสรรในทุกโครงการ
    เพื่อให้เจ้าของร่วมได้มีส่วนร่วมกันในการบริหารจัดการชุมชนด้วยตนเอง
    โดยมีสิทธิ์และหน้าที่ตามกฎหมาย อันจะนำมาซึ่งความเข้มแข็งของแต่ละชุมชนได้เป็นอย่างดี

3.  คุณภาพบ้านที่พร้อมส่งมอบแก่ผู้ซื้อ
    บริษัทฯจัดทีมตรวจสอบคุณภาพงานก่อสร้างอย่างต่อเนื่องและสม่ำเสมอ เพื่อให้มั่นใจว่า
    บริษัทฯจะส่งมอบบ้านที่มีคุณภาพพร้อมส่งมอบแก่ผู้ซื้อได้ตามกำหนดเวลา

4.  บริษัทฯได้เริ่มกระบวนการการสร้างบ้านก่อนขาย
    เพื่อสร้างการรับรู้ในสินค้าคุณภาพเมื่อสำเร็จต่อผู้ซื้อ
    รวมทั้งความมั่นใจทางการตลาดของผู้ซื้อด้วย
    กอปรกับเป็นการลดปัญหาการก่อสร้างล่าช้าอันเนื่องมาจากสภาวะขาดแคลนแรงงานและการปรับเปลี่ยนแบบหรือวัสดุอุปกรณ์ก่อสร้างบางรายการของลูกค้าแต่ละรายอีกด้วย

5.  จัดทีมงานบริหารลูกค้าสัมพันธ์ บริการหลังการขาย
    เพื่อให้มีประสิทธิภาพในการรับเรื่องราวจากลูกค้า
    ถึงแม้ในกรณีที่โครงการได้ปิดการขายและโอนกรรมสิทธิ์แก่ผู้ซื้อทั้งหมดแล้ว
    ทีมงานบริหารลูกค้าสัมพันธ์ดังกล่าวยังคงมีหน้าที่ให้บริการลูกค้าอย่างต่อเนื่องจนครบกำหนดตามสัญญา
    รวมทั้งการให้ข้อมูลข่าวสารการประชาสัมพันธ์กิจกรรมการตลาดของบริษัทฯที่มีประสิทธิภาพอีกทางหนึ่งด้วย
    อันจะส่งผลให้แบรนด์ของบริษัทฯเป็นที่ยอมรับของผู้บริโภคอย่างต่อเนื่องและยาวนาน

6.  เสริมสร้างพันธมิตรทางการค้า เช่น การรวมกลุ่มผู้ประกอบการพัฒนาอสังหาริมทรัพย์
    เพื่อการแลกเปลี่ยนนวัตกรรมและแนวทางการพัฒนาโครงการให้ลดความเสี่ยง
    และเพิ่มอัตราผลกำไร โดยเป็นรายการที่ไม่เป็นความลับในทางธุรกิจที่จะทำให้มีส่วนได้เสีย
    ซึ่งบริษัทฯได้เป็นสมาชิกของสมาคมอสังหาริมทรัพย์ไทย
    ที่มีจำนวนสมาชิกผู้ประกอบการพัฒนาอสังหาริมทรัพย์กว่า 300

บริษัท แนวทางร่วมที่ผ่านมา อาทิเช่น การจัดงานแสดงสินค้ามหกรรมบ้านและคอนโด Thailand
Exclusive Property Show เป็นต้น

7.  เตรียมความพร้อม เพื่อลดผลกระทบจากปัจจัยเสี่ยงต่างๆ ไม่ว่าจะเป็นปัจจัยภายนอกองค์กร
    ได้แก่ ด้านภาวะเศรษฐกิจ ด้านการเมืองการปกครอง ด้านสังคมและพฤติกรรมผู้บริโภค
    ด้านเทคโนโลยีและการสื่อสาร ด้าน

กระแสโลกาภิวัตน์ หรือปัจจัยเสี่ยงภายในองค์กร ได้แก่ ด้านการเงิน ด้านการตลาดและการขาย
ด้านการก่อสร้างและพัฒนาโครงการ ด้านทรัพยากรบุคคล และการบริหารจัดการ

8.  การพัฒนาองค์กร
    และบุคลากรเป็นที่ยอมรับกันอย่างกว้างขวางว่าองค์กรจะขับเคลื่อนไปได้ดีในแนวทางที่วางไว้อย่างถูกต้อง
    ต้องอาศัยบุคลากรในองค์กรมีความเป็นน้ำหนึ่งใจเดียวกัน รู้และเข้าใจบทบาทและหน้าที่
    ปราศจากซึ่งอคติ และถึงพร้อมซึ่งความรู้และศักยภาพในการปฏิบัติงาน
    บริษัทฯจึงมีแนวทางในการเสริมสร้างการพัฒนาบุคลากร
    โดยการจัดฝึกอบรมและกำหนดเป้าหมายและนโยบายร่วมกัน (Management by
    Objective) ตลอดรวมถึงการส่งเสริมให้ได้รับการศึกษาเพิ่มขึ้น เช่น
    การส่งพนักงานเข้าอบรมในหลักสูตรผู้บริหารธุรกิจอสังหาริมทรัพย์แห่งจุฬาลงกรณ์มหาวิทยาลัย
    (RE – CU)
    อันจะนำองค์ความรู้ที่ได้รับมาพัฒนาและปรับปรุงให้องค์กรแข็งแกร่งและเติบโตอย่างยั่งยืน
    นอกจากนี้บริษัทฯยังมีเกณฑ์การวัดผลกระบวนการทำงานด้วยระบบ ISO
    การวัดความสำเร็จขององค์กรทั้ง 4 ด้าน ตามหลักการของ Balance Scorecard ได้แก่

1.  มุมมองด้านการเงิน (Financial Perspective)

2.  มุมมองด้านลูกค้า (Customer Perspective)

3.  มุมมองด้านกระบวนการภายใน (Internal Process Perspective)

4.  มุมมองด้านการเรียนรู้และการพัฒนา (Learning and Growth Perspective)

  บริษัทฯจึงเชื่อมั่นอย่างมีนัยสำคัญว่า
  บริษัทฯจะเติบโตอย่างยั่งยืนดังเช่นที่ดำเนินธุรกิจมาอย่างยาวนาน

3.4 โครงสร้างรายได้

  โครงสร้างรายได้ ของบริษัท สัมมากร จำกัด (มหาชน)
  ประกอบด้วยรายได้จากการขายบ้านและที่ดินเป็นหลัก ซึ่งในปี 2555 มีสัดส่วนร้อยละ 88.72
  ของรายได้รวม นอกจากนั้น มีรายได้จากการให้เช่า รายได้จากการบริการ และรายได้อื่น
  โครงสร้างรายได้ในรอบ 3 ปี ที่ผ่านมามีสัดส่วนดังนี้

  ------------------ ---------- --------- -------- --------- ---------- ---------
  ประเภทรายได้        2553                 2554               2555       

                     จำนวนเงิน   สัดส่วน %   จำนวน    สัดส่วน %   จำนวนเงิน   สัดส่วน %

  การขายบ้านและที่ดิน    719.33     89.46%    594.67   86.95%    744.40     88.72%

  รายได้จากการให้เช่า   38.27      4.76%     42.20    6.17%     88.67      10.57%

  รายได้ค่าบริการ       36.08      4.49%     38.24    5.59%                

  รายได้อื่น ๆ          10.39      1.29%     8.81     1.29%     5.94       0.71%

  รวมรายได้           804.07     100.00%   683.92   100.00%   839.00     100.00%
  ------------------ ---------- --------- -------- --------- ---------- ---------

  จะเห็นได้ว่าโครงสร้างรายได้ในปี 2555 ของบริษัทส่วนใหญ่คิดเป็นร้อยละ 88.72%
  ยังเป็นรายได้จากการขายบ้านและที่ดิน ซึ่งถือเป็นธุรกิจหลักของบริษัทฯ
  โดยมีแนวโน้มในสัดส่วนที่เพิ่มขึ้น
  พร้อมกับรายได้จากการให้เช่าอสังหาริมทรัพย์ที่เพิ่มขึ้นอย่างต่อเนื่องเป็นไปตามแนวนโยบายในการเสริมสร้างรายได้ให้มีความมั่นคงแก่บริษัทฯ

  ในปี 2555 รายได้จากการขายบ้านและที่ดิน เพิ่มขึ้นจำนวน 149.73 ล้านบาท
  คิดเป็นเพิ่มขึ้นจากปี 2554 ร้อยละ 25.18 แต่ก็มีลูกค้าบางส่วนยังชะลอการตัดสินใจซื้อ
  เนื่องจากยังไม่แน่ใจกับเหตุการณ์ น้ำท่วม
  ด้วยความไม่ประมาทบริษัทฯจึงมีแนวทางในการป้องกันและแผนบรรเทาปัญหาอุทกภัยในปี 2555
  และปีต่อๆ ไปในทุกโครงการที่เสี่ยงน้ำท่วม
  เพื่อเพิ่มความเชื่อมั่นให้กับลูกค้าที่จะซื้อบ้านของโครงการยิ่งขึ้น